Fresher’s Week – 22-28.09.2025

Societatea Studenților în Medicină din București, cu sprijinul Universității de Medicină și Farmacie „Carol Davila” din București, prin direcția Antreprenoriat Studențesc, Alumni, Activități Studențești, Proiecte și Programe organizează în fiecare an universitar o nouă ediție Freshers’ Week, eveniment destinat noilor studenți.
Anul acesta proiectul se va desfășura în perioada 22-28 septembrie și are ca scop sprijinirea integrării studenților de anul I în mediul academic și social al universității.
Sub îndrumarea a peste 150 de voluntari, această inițiativă își propune găzduirea a 700 de participanți și organizarea a numeroase evenimente precum workshop-uri, conferințe și activități sociale, oferindu-le primii pași către viața de student.
Vino cu noi și trăiește aventura Fresher’s Week!

Universitatea de Medicină și Farmacie „Carol Davila” din București, prin Direcția Antreprenoriat Studențesc, Alumni, Activități Studențești, Proiecte și Programe, în parteneriat cu Societatea Studenților în Medicină din București, a organizat în perioada 22 – 28 septembrie 2025 cea de-a VIII-a ediție a proiectului Freshers’ Week – o săptămână plină de evenimente științifice și sociale dedicate studenților nou – admiși la medicină.

Freshers’ Week s-a desfășurat în săptămâna premergătoare începerii anului universitar și a avut ca scop familiarizarea bobocilor cu lumea medicală, prin facilitarea acomodării cu viața de student și oferirea unui cadru în care aceștia să dobândească cunoștințe teoretice și practice de bază din domeniul medical.

Anul acesta, proiectul s-a bucurat de creșterea numărului de activități oferite participanților față de edițiile precedente – 37 de workshopuri, 6 conferințe și 10 activități sociale. În cadrul Săptămânii dedicate bobocilor, 700 de participanți au trecut pragul Palatului Facultății de Medicină și au beneficiat de evenimentele puse la dispoziție de echipa de organizare.

Dragi boboci, primiți cu încredere fiecare provocare – Freshers’ Week este doar începutul unei călătorii minunate în lumea medicinei!

#umfcd #SSMB #CarolDavila #ViitoriMedici #FreshersWeek2025

Articolul Fresher’s Week – 22-28.09.2025 apare prima dată în umfcd.