Școala de Vară pentru Elevi – 7-13.07.2025

Societatea Studenților în Medicină din București, cu sprijinul Universității de Medicină și Farmacie „Carol Davila” din București, prin Direcția Antreprenoriat Studențesc, Alumni, Activități Studențești, Proiecte și Programe, organizează, în perioada 7 – 13 iulie 2025, cea de-a III-a ediție a „Școlii de Vară pentru Elevi”.

Experiența „Școala de Vară pentru Elevi” aduce, pentru cei 30 de participanți, liceeni din întreaga țară, următoarele:

Masă și gustări zilnice;

Cursuri și workshopuri tematice, pentru introducerea în lumea medicală;

Activități sociale menite să îi apropie de viitorii colegi şi să imbunătățească abilitățile de comunicare;

Jocuri interactive pentru autocunoaştere şi socializare;

Concursuri cu premii surpriză, folositoare în procesul educativ şi nu numai.

Activitățile sunt gândite astfel încât să ofere accesibilitate tuturor! Vă așteptăm cu drag!

Universitatea de Medicină și Farmacie „Carol Davila” din București, prin Direcția Antreprenoriat Studențesc, Alumni, Activități Studențești, Proiecte și Programe, în parteneriat cu Societatea Studenților în Medicină din București, a organizat în perioada 7–13 iulie 2025 o nouă ediție a Școlii de Vară pentru Elevi.

Aceasta s-a desfășurat timp de o săptămână și a reunit 30 de participanți curioși și pasionați, care au avut ocazia să descopere ce înseamnă cu adevărat viața de student la medicină. Activitățile au inclus workshop-uri de anatomie, fiziologie și neuroștiințe, conferințe interactive, sesiuni de Q&A, mentorat, dar și activități sociale cu muzică, voie bună și experiențe memorabile.

Școala de Vară a fost susținută de o echipă de studenți și profesori dedicați, gata să ofere sprijin și să răspundă la toate curiozitățile participanților despre parcursul academic și profesional în domeniul medical.

Felicitări tuturor participanților! Vă așteptăm cu drag la următoarele ediții!

#umfcd #SSMB #CarolDavila #ScoalaDeVara #ViitoriMedici

Articolul Școala de Vară pentru Elevi – 7-13.07.2025 apare prima dată în umfcd.